laion/Wikipedia-Exotic huggingface dataset:
ניסאן דיזל ספייס ראנר RP

ניסאן דיזל ספייס ראנר RP (ביפנית: 日産ディーゼル・スペースランナーRP, באנגלית: Nissan Diesel Space Runner RP) הוא אוטובוס עירוני, מתוצרת יצרנית האוטובוסים UD Trucks Corporation (אנ') (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 1986–2007 ביפן. "ניסאן דיזל ספייס ראנר RM" מוגדר כאוטובוס שיש בו סיפון יחיד לנוסעים. אוטובוס נמוך-רצפה. דלתות כניסה: 2. מנוע במיקום אחורי. "P-RP80" – יוצר משנת 1986. "U-RP210" – יוצר משנת 1991. "KC-RP211/250" – יוצר משנת 1995. "KL-RP252" – יוצר משנת 2000. "PK-RP360" – יוצר משנת 2006. "ניסאן דיזל ספייס ראנר RP" "ניסאן דיזל ספייס ראנר RP" "ניסאן דיזל ספייס ראנר RP" "ניסאן דיזל ספייס ראנר RP" "ניסאן דיזל ספייס ראנר RP" "ניסאן דיזל ספייס ראנר RP" "ניסאן דיזל ספייס ראנר RP" - מבט למושבי הנוסעים "ניסאן דיזל ספייס ראנר RP" - מבט לתא הנהג ולוח מחוונים ניסאן ניסאן דיזל ספייס דרים ניסאן דיזל ספייס ראנר RM ניסאון דיזל ספייס ראנר A ניסאן דיזל ספייס ראנר JP מדיה וקבצים בנושא ניסאן דיזל ספייס ראנר RP בוויקישיתוף ניסאן דיזל ספייס ראנר RP, סרטון באתר יוטיוב מנוע 5 צילינדרים מסוג "J07E" hino.com.au/500/features/engines מנוע FE6TB שיוצר בין השנים 2008-2004 nationaltruckspares.com.au/part/4091 "ניסאן דיזל ספייס ראנר RP" southfloridausedcars.com/forums "ניסאן דיזל ספייס ראנר RP" - תמונות (ביפנית) picuki.com/tag
ולנטין לאבילני

ולנטין לאבילני (בצרפתית: Valentin Lavillenie; נולד ב-16 ביולי 1991) הוא אתלט צרפתי, סגן אלוף אירופה באולם (טורון 2021) בקפיצה במוט. לאבילני, בנו של קופץ במוט לשעבר, נולד בעיירה בחבל פואטו-שראנט שבמערב צרפת. הוא מתנשא לגובה של 1.71 מטר הנחשב לנמוך עבור העוסקים בקפיצה במוט. אחיו המבוגר הוא רנו לאבילני, אלוף אולימפי שיאן עולם בעבר וסגן אלוף עולם בקפיצה במוט. באליפות העולם שנערכה במוסקבה רוסיה ב-12 באוגוסט 2013 סיים לאבילני במקום 13 והאחרון בתחרות הגמר בקפיצה במוט לאחר שלא הצליח לעבור את הגובה ההתחלתי של 5.50 מטר. אחיו, רנו זכה במדליית כסף בתוצאה של 5.89 מטר. בשלב המוקדמות הוא דורג במקום 11 בתוצאה של 5.55 מטר. חודש לאחר מכן, במשחקים הפרנקופוניים שנערכו בניס, צרפת בספטמבר אותה שנה הוא זכה במדליית זהב בקפיצה במוט בתוצאה של 5.50 מטר, לפני שונסי ברבר מקנדה (5.20 מטר). באליפות אירופה באולם שנערכה בפראג, צ'כיה ב-7 במרץ 2015 סיים לאבילני במקום שישי בקפיצה במוט בתוצאה של 5.65 מטר. אחיו, רנו, זכה בתואר בשיא אליפות חדש של 6.04 מטר. באליפות העולם שנערכה בלונדון בריטניה ב-6 באוגוסט 2017 סיים לאבילני במקום 14 בקפיצה במוט בתוצאה של 5.60 מטר. אחיו, רנו, זכה במדליית אר בתוצאה של 5.89 מטר. בתחרות שנערכה במונקו ב-12 ביולי 2019 הוא קבע בקפיצה במוט שיא אישי חדש של 5.82 מטר. תוצאה שדירגה אותו בסוף השנה במקום 9 בעולם לשנה זו. חודשיים וחצי לאחר מכן, באליפות העולם שנערכה בדוחה קטר ב-1 באוקטובר הוא סיים במקום שישי בקפיצה במוט בתוצאה של 5.70 מטר. אחיו, רנו סיים במקום 15 בתוצאה של 5.60 מטר. באליפות אירופה באולם שנערכה בטורון, פולין ב-6 במרץ 2021 זכה לאבילני במדליית כסף בקפיצה במוט בשיא אישי חדש של 5.80 מטר, אחרי ארמנד דופלנטיס משוודיה שקבע שיא אליפות חדש 6.05 מטר, שיפור ב-1 ס"מ לשיא האליפות של אחיו, רנו, ולפני פיוטר ליסק מפולין (5.80 מטר). קפיצה במוט: 5.82 מטר (2019) קפיצה במוט: 5.80 מטר (2021) מדיה וקבצים בנושא ולנטין לאבילני בוויקישיתוף ולנטין לאבילני, באתר olympedia.org ולנטין לאבילני, באתר התאחדות האתלטיקה הבין-לאומית ולנטין לאבילני, באתר ליגת היהלום ולנטין לאבילני, באתר Track and Field (גברים)
ג'ייק בורלי

ג'ייק בורלי (באנגלית: Jake Borelli; נולד ב-13 במאי 1991) הוא שחקן אמריקאי. הוא ידוע בשל תפקידיו כוולפגנג בסדרת הקומדיה "משפחת רעם" (2015–2018) וכד"ר לוי שמיט בסדרת הטלוויזיה "האנטומיה של גריי" (2017–הווה). בורלי נולד בקולומבוס, אוהיו, ארצות הברית, ללינדה בורלי ומייק בורלי. יש לו שני אחים גדולים, בן וזק. הוא נהנה מציור, אמנות. הוא שקל ללמוד בבית ספר לאמנות כשזכה בתחרות ארצית לאמנות במהלך שנת הלימודים האחרונה שלו בתיכון. ב-2009, סיים את לימודיו בבית הספר התיכון העליוני ארלינגטון (אנ'), והתקבל לאוניברסיטת קליפורניה בלוס אנג'לס ואוניברסיטת המדינה של אוהיו. הוא החליט לעבור ללוס אנג'לס כדי להמשיך ללימודי משחק. בהיותו בקולומבוס, הופיע בורלי ביותר מ-12 מופעים בתיאטרון הילדים של קולומבוס, שכלל תפקידים במחזות "Cheaper by the Dozen",‏ "The Lion, The Witch and The Wardrobe"‏, "Wiley and the Hairy Man", ו-"Holes". כשעבר ללוס אנג'לס, בורלי זכה במהירות לתפקידי משנה בתוכניות טלוויזיה כמו "iCarly", ‏"Parenthood"‏ (אנ'), ‏"NCIS: לוס אנג'לס" ‏, "טרו ג'קסון", "גריק" ו"פרברי הגיהנום". הוא הופיע גם במספר סרטים קצרים. ב-2017, הוא קיבל תפקיד בסרט הדרמה הקומית של נטפליקס, "Reality High" (אנ'). באותה שנה, הוכרז כי בורלי ישחק את המתמחה ד"ר לוי שמיט בסדרת הטלוויזיה "האנטומיה של גריי". ג'ייק בורלי יצא מהארון כהומו באינסטגרם בנובמבר 2018, מספר רגעים לאחר שידור הפרק השישי של העונה החמש עשרה של "האנטומיה של גריי", שבה דמותו, ד"ר לוי שמיט, גם יצא מהארון. ג'ייק בורלי, ברשת החברתית פייסבוק ג'ייק בורלי, ברשת החברתית אקס (טוויטר) ג'ייק בורלי, ברשת החברתית אינסטגרם ג'ייק בורלי, ברשת החברתית טיקטוק ג'ייק בורלי, במסד הנתונים הקולנועיים IMDb (באנגלית) ג'ייק בורלי, באתר AllMovie (באנגלית) ג'ייק בורלי, במסד הנתונים הקולנועיים KinoPoisk (ברוסית) ג'ייק בורלי, באתר MusicBrainz (באנגלית) Ausiello, Michael (9 באוקטובר 2017). "Grey's Anatomy Adds Six (!) New Cast Members in Season 14 Intern Surge". TV Line. ארכיון מ-2021-01-25. נבדק ב-12 באוקטובר 2018. {{cite web}}: (עזרה) Grossberg, M (15 באוקטובר 2010). "Roles mount for '09 Arlington grad". Columbus Dispatch. ארכיון מ-2019-07-25. נבדק ב-12 באוקטובר 2018. {{cite web}}: (עזרה) D'Alessandro, Anthony (9 באוקטובר 2017). "'Grey's Anatomy' Enlists New Set Of Interns In Recurring Roles For Season 14". Deadline. ארכיון מ-2018-06-22. נבדק ב-12 באוקטובר 2018. {{cite web}}: (עזרה) Goldberg, Lesley (9 באוקטובר 2017). "R'Grey's Anatomy': Meet the 6 New Interns for Season 14". Hollywood Reporter. ארכיון מ-2021-02-11. נבדק ב-12 באוקטובר 2018. {{cite web}}: (עזרה) Lenker, Maureen Lee (2 בנובמבר 2018). "'Grey's Anatomy' actor Jake Borelli comes out as gay". Entertainment Weekly. ארכיון מ-2018-11-02. נבדק ב-2018-11-02. {{cite news}}: (עזרה) Andreeva, Nellie (10 במאי 2019). "'Grey's Anatomy': Chris Carmack, Jake Borelli & Greg Germann Promoted To Series Regulars On ABC Medical Drama". Deadline. ארכיון מ-2021-02-25. נבדק ב-10 במאי 2019. {{cite web}}: (עזרה)
ג'וליה השובבה

ג'וליה השובבה (באנגלית: Julia Misbehaves) הוא סרט קומדיה רומנטית אמריקאי משנת 1948, בבמויו של ג'ק קונוויי, עם גריר גרסון ווולטר פידג'ן בתפקידים הראשיים. התסריט מבוסס על הרומן "The Nutmeg Tree" של מרג'רי שארפ משנת 1937. לונדון, 1936 השחקנית והזמרת ג'וליה פאקט (גריר גרסון) מקבלת מכתב הזמנה לנישואי בתה סוזן (אליזבת טיילור) המתגוררת עם אביה ויליאם (וולטר פידג'ון) בדרום צרפת. ג'וליה הכירה את ויליאם בשלהי מלחמת העולם הראשונה והם נישאו למרות התנגדות אימו (לוסיל ווטסון) ונולדה להם סוזן. לאחר שנה הם נפרדו אך לא התגרשו בגלל כבוד משפחתו. באונייה לצרפת מכירה ג'וליה אקרובט בשם פרדי גונצ'יו (סזאר רומרו) שמופיע עם אחיו במופעי אקרובטיקה. היא מתאהבת בו ובהגיעם לפריז היא משתתפת במופע שלהם בו היא רוקדת ושרה. היא מסכימה להתארס לפרד אבל בינתיים הם נפרדים והיא מפתיעה את פרד ואימו. היא נפגשת עם סוזן והן מתחבקות למרות השנים הרבות שהפרידו ביניהן. בבית פקארד עוד גם הצייר ריצ'י (פיטר לופורד) שלוטש עיניים לעבר סוזן. ג'וליה רוצה לקנות מתנות אך אין לה כסף. היא הולכת לקזינו אך מפסידה ואז "מתלבשת" על קולונל ווילוברוק (ברוס ניג'ל) שחושב שהיא שלו לאחר שנתן לה 6950 פרנקים אך היא מצליחה להתחמק ממנו ולקנות מתנות. היא אינה יודעת שהקולונל וויליאם הם חברים. כשויליאם, ג'וליה ווילוברוק נפגשים, העלילה מסתבכת. העלילה מסתבכת שוב כאשר מגיע פרד לפגוש את "ארוסתו" ולאחר שהתברר לו מעשיה הוא בורח משם. בינתיים מתפתחת שוב אהבה בין סוזן לריצ'י שבורחים על מנת להתחתן. לאחר מעלות ומורדות מתאהבים ויליאם וג'וליה מחדש. "ג'וליה השובבה", במסד הנתונים הקולנועיים IMDb (באנגלית) "ג'וליה השובבה", באתר AllMovie (באנגלית) "ג'וליה השובבה", באתר Rotten Tomatoes (באנגלית) "ג'וליה השובבה", במסד הנתונים הקולנועיים KinoPoisk (ברוסית) ג'וליה השובבה, באתר TCM ג'וליה השובבה, באתר יוטיוב ג'וליה שרה ורוקדת, באתר יוטיוב
סטמפ

האם התכוונתם ל... ג'וסיה סטמפ – כלכלן ובנקאי אנגלי דאדלי סטמפ – גאוגרף בריטי טרנס סטמפ – שחקן קולנוע בריטי
אשדוד נט

אשדוד נט הוא אתר חדשות מקומי ישראלי ועצמאי אשר הוקם בשנת 2009 על ידי אייל בן שמחון והוא מקומון אינטרנטי אשר מסקר באופן יומיומי את החדשות המתרחשות באזור אשדוד והסביבה. האתר צוות גדול ביחס למקומונים אחרים, 12 אנשים, מתוכם שישה עיתונאים בעלי תעודות עיתונות ממשלתית, צוות האתר מסקר את העיר אשדוד באופן יומיומי והתוכן באתר עוסק ברובו בחדשות מקומיות של העיר אשדוד והסביבה וחדשות ארציות הנוגעות באופן ישיר לחיי התושבים, הכנסותיו של האתר מגיעות בעיקר מהצגת פרסומות וכתבות ממומנות. ערך מורחב – מחאת השבת באשדוד בינואר 2018, בפעם הראשונה מאז הקמת העיר, הודיעה עיריית אשדוד בעקבות חוק המרכולים כי תחל במתן דוחות לעסקים אשר ייפתחו במהלך יום שבת. החלטה זו סוקרה בהרחבה במקומון, והסיקור עצמו הוביל למחאה מקומית אשר נקראה "מחאת השבת". במסגרת המחאה התחלקה העיר אשדוד לשני מחנות ברורים - בעד ונגד פתיחת העסקים. כמעט בכל שבוע התרחשו הפגנות של שני הצצדים ברחבי העיר, ישיבות מועצה הפכו לסוערות וטעונות ובוצעו פרובוקציות על ידי צוות המעודדות של מכבי אשדוד-באר טוביה במהלך משחק חצי הגמר בכדורסל מול מכבי תל אביב. לאחר כמעט שנה המחאה נעצרה לחלוטין בעקבות הצהרת ראש העירייה יחיאל לסרי כי לא ייתנו יותר קנסות על פתיחת העסקים בשבת. בתקופה של שנה פורסמו יותר מ-80 כתבות שסיקרו את המחאה ובעקבותיה גדל הייצוג החילוני במועצת העיר והצביון הדתי של העיר התמתן משמעותית.[דרוש מקור] במסגרת תחקיר התגלה שרובע י"ד בעיר אשדוד רלוונטי לבניית שכונות. קודם לתחקיר, גורמים מקצועיים בעירייה ובמשרד השיכון הצהירו שלא נותרו באשדוד שטחים פנויים לבניית שכונות וכי ייעוד הקרקע ברובע י"ד אינו מאפשר מגורים. ההד התקשורתי שיצר התחקיר הוביל לשחרור הקרקע לבנייה. כיום נמצא האזור בשלבי תהליכי בנייה ובנייה מתקדמים. רשת המקומונים "ישראל נט" הוקמה רשמית בשנת 2011 על ידי אייל בן שמחון בעקבות אתר "אשדוד נט". הרשת החלה להתפתח לראשון לציון ויבנה ובהמשך התווסף גם המקומון "ירושלים נט". הקבוצה התרחבה וכוללת 13 מקומונים שמסקרים ערים שונות ברחבי הארץ (יבנה, אשקלון, ראשון לציון, באר שבע, נס ציונה, "יישובניק" אשר מסקר את החדשות ביישובי הדרום, "אשדודס" הפונה לקהל החרדי ועוד) כל המקומונים מבוססים על אותה תבנית עיצובית ומורכבים מאותם מדורי תוכן, אך כל מקומון עובד באופן נפרד ואוטונמי ומחזיק צוות שונה של עיתונאים. אתר האינטרנט הרשמי של אשדוד נט אשדוד נט, ברשת החברתית פייסבוק אשדוד נט, ברשת החברתית אינסטגרם עופר אשטוקר, לראשונה עיריית אשדוד הוציאה התראות לסגור עסקים בסטאר ובביג פאשן בשבת, באתר אשדוד נט, ‏6 בינואר 2018 חן בוקר, מחאת השבת הגיעה לישיבת המועצה שהייתה אחת הסוערות ביותר בהיסטוריה של העיר, באתר אשדוד נט, ‏7 בפברואר 2018 אלה רוזנבלט, הרשת סוערת מתעמלות הופיעו בלבוש דמוי ציצית במשחק של מכבי אשדודבאר טוביה, באתר אשדוד נט, ‏13 בפברואר 2018 ראש העיר בהצהרה דרמטית במועצת העיר לא יהיו יותר קנסות בשבת במרכזי הקניות, באתר אשדוד נט, ‏7 במרץ 2018 מחאת השבת, באתר אשדוד נט, סדרת כתבות, ‏ינואר 2018–פברואר 2019 תחקיר אשדוד נט מגלה: הרובע הנעלם שישנה את פני העיר אשדוד, באתר אשדוד נט, ‏24 באפריל 2016 תגלית השנה – רובע י"ד – הרובע החדש שהתגלה בעיר בתחקיר אשדוד נט, באתר אשדוד נט, ‏30 בספטמבר 2016
ארניושאפאטי

ארניושאפאטי (בהונגרית: Aranyosapáti) הוא כפר במחוז סבולץ'-סטמאר-ברג שבצפון מזרח הונגריה. ארניושאפאטי הוקם בשנת 1950 לאחר איחוד בין שני כפרים: קופוצפאטי (Kopócsapáti) ורוורניוש (Révaranyos). בכפרים שמרכיבים את ארניושאפאטי חיו יהודים שהיו כפופים לקהילת מאנדוק. יהודים חיו בקופוצפאטי בתקופות זמן שונות, רבים מתושבי הכפר נרצחו בשואה. יהודים חיו ברוורניוש בתקופות זמן שונות, רבים מתושבי הכפר נרצחו בשואה. מדיה וקבצים בנושא ארניושאפאטי בוויקישיתוף אתר האינטרנט הרשמי של ארניושאפאטי נתוני הכפר באתר הלמ"ס ההונגרי תיעוד יהודי קופוצפאטי שנרצחו בשואה מפקדי האוכלוסין של יהודי הונגריה, 1993 תיעוד יהודי רוורניוש שנרצחו בשואה מפקדי האוכלוסין של יהודי הונגריה, 1993
אלפקה סורית

האלפקה הסורית היא אחת משני גזעים של האלפקה ביחד עם אלפקת ההואקיה. מתוך 3.7 מיליון פריטים בעולם, עשרה אחוזים הם מגזע הסורי. מחקר אחד גילה שלאלפקות סוריות יש שערות בקוטר של פחות מ-35 מיקרומטר בתדירות נמוכה יותר. אפשר להרביע את האלפקות הסוריות כדי להכין מהפרווה מעילים. Investigation of the dyeing characteristics of alpaca fibers (Huacaya and Suri) in comparison with wool, ינואר 2015 Comparison of Fiber and Cuticular Attributes of Alpaca and Llama Fleeces, פברואר 2016 Measurement of luster in Suri alpaca fiber, אוגוסט 2011 ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
Ecosia

Ecosia (בתעתוק לעברית: אקוזיה) הוא מנוע חיפוש אינטרנטי שתורם 80% או יותר מרווחיו לארגונים ללא מטרות רווח שעוסקים בייעור על ידי נטיעת עצים. חברת Ecosia מגדירה את עצמה כעסק חברתי שמקדש את הפרטיות של משתמשיו וטוענת לשקיפות פיננסית מלאה. מנוע החיפוש Ecosia הושק ב-7 בדצמבר 2009. עד 2010, אקוזיה העבירה את תרומותיה לתוכנית של הסניף הגרמני של הקרן העולמית לשימור חיות הבר שהגנה על נהר ז'ורואנה באגן האמזונס בברזיל. בשנת 2011, מנוע החיפוש גייס מעל ל-250 אלף אירו. בין החודשים יולי 2013 לספטמבר 2014, אקוזיה תרמה לתוכנית Plant a Billion Trees של ארגון The Nature Conservancy, שמטרתה שיקום ושחזור היער האטלנטי בברזיל. בשנת 2015 אקוזיה החלה לקחת חלק במימון ייעור בבורקינה פאסו כחלק ממיזם החומה הירוקה הגדולה שמטרתו מניעת מדבור. ב-9 ביוני 2022, הושק עיצוב חדש לאתר יחד עם פרסום מניפסט חדש לחברה ושינוי במודל נטיעת העצים שלה. מדיה וקבצים בנושא Ecosia בוויקישיתוף אתר האינטרנט הרשמי של Ecosia Ecosia, ברשת החברתית פייסבוק Ecosia, ברשת החברתית אקס (טוויטר) Ecosia, ברשת החברתית אינסטגרם Ecosia, ברשת החברתית טיקטוק Ecosia, ברשת החברתית LinkedIn Ecosia, סרטונים בערוץ היוטיוב Ecosia, הבלוג הרשמי What is Ecosia? בעקבות השריפות באמזונס: מיליוני אנשים עוברים למנוע החיפוש ששותל עבורם עצים, באתר ‏מאקו‏ Green search engine Ecosia thinks Google's Android auction stinks, gives bid a hard pass, ‏August 12, 2019 Green search engine means you click and save the rainforest, The Guardian, ‏June 3, 2011 Plant a Million Trees Natasha Lomas, Ecosia gets a new look as it gears up for an era of green search, TechCrunch, ‏9 ביוני 2022 We’re all in: the Ecosia manifesto, Ecosia Blog, ‏9 ביוני 2022 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ענת כרם

ענת כרם (נולדה ב-1964) היא ביוכימאית ודוגמנית-עבר ישראלית. כרם נולדה בחיפה לאבנר ויהודית כרם ולה אחות. ב-1982 השתתפה בתחרות מלכת היופי של ישראל וקיבלה את התואר "נערת השנה" לאחר שהגיעה למקום השני. בהמשך לכך, ייצגה את ישראל בתחרות "מיס עולם". לאחר מכן החלה בקריירת דוגמנות. היא הופיעה במסע פרסום של מועצת הפירות. לאחר סיום קריירת הדוגמנות, עשתה דוקטורט בביוכימיה באוניברסיטת תל אביב, לאחר מכן למדה לימודי פוסט-דוקטורט במכון ויצמן. היא עוסקת בטיפול בגישת ביוסינתזה. ב-2008 השתתפה בתצוגה של המעצב ירון מינקובסקי. ב-2012 הופיעה בתצוגת אופנה של "גולברי" במסגרת מחווה לדוגמניות עבר. נשואה לאודי אנג'ל ואם לשניים. תחיה ברק, ‏מה גורם לאנשים מצליחים לעזוב הכול ולהתחיל מחדש?, באתר גלובס, 9 בינואר 2014 מלכת הכיתה ונערת התפוח, מעריב, 28 במרץ 1990 עוד לא תמו כל פלאייך: גולברי במחווה לדוגמניות העבר, באתר nrg‏, 8 בפברואר 2012
יחסי גיאנה–ספרד

יחסי גיאנה–ספרד הם היחסים הדו-צדדיים והדיפלומטיים בין גיאנה וספרד. שפכי נהרות אסקיבו ואורינוקו, והחוף כולו של גיאנה, נחקר על ידי אלונסו דה אוחדה ופדרו אלונסו ניניו הספרדים, אשר הגיעו לדמררה ב-1499, כפי שכונה על ידי חואן דה לה קוסה, שגם מיפה את האזור. הנקודה בה נחתו נקראה קאבו דה סן אלונסו. בין השנים 1530–1531, דייגו דה אורדאס כבש וישב את כל חופי גיאנה, ובשנת 1594 ספרד השתלטה רשמית על פרבוניציית גיאנה, שכלל את שטחי גיאנה אסקיבה שכיום (2021) טוענת עליו ונצואלה. מקובל שעד לפלישת ההולנדים בשנת 1615, יותר מ-2,000 מתנחלים ספרדים כבשו את השטח הזה. שגרירות ספרד בפורט אוף ספיין הוסמכה עבור גיאנה מאז 2008, ובתחילת 2012 אישרה גיאנה את מינויו הרשמי של קונסול כבוד ספרדי במדינה. במאי 2014 ביקר שר החוץ ושיתוף הפעולה, חוסה מנואל גרסיה-מרגאיו, בג'ורג'טאון לרגל פגישת ה-COFCOR (ישיבת שרי החוץ) של CARICOM. ביוני 2014 שר התיירות, התעשייה והמסחר של גיאנה, מוחמד אירפאן עלי, נסע למדריד כדי להשתתף בסמינר בנושא תיירות שאורגן על ידי EOI (בית הספר לארגון התעשייה) יחד עם משרד החוץ ושיתוף פעולה, המשרד לתעשייה, אנרגיה ותיירות ומכון התיירות בספרד. לפני, ולרגל פסגת האיחוד האירופי-LAC השישית, שהתקיימה בין התאריכים 17–19 במאי 2010, נסעה שרת החוץ, קרולין רודריגס-בירקט, לספרד. גיאנה מוצגת בספרד באמצעות שגרירותה בבריסל, בלגיה. ספרד מיוצגת בגיאנה באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליית כבוד בג'ורג'טאון. El Descubrimiento y la fundación de los reinos ultramarinos: hasta fines del siglo XVI, 1982, Rialp 8432121029, 9788432121029 "Guyana desde 1498". אורכב מ-המקור ב-26 בספטמבר 2013. נבדק ב-5 באפריל 2013. {{cite web}}: (עזרה) Ficha de Guyana Office of Diplomatic Information. Ministry of Foreign Affairs and Cooperation. Section: Diplomatic relations. Ficha de Guyana Office of Diplomatic Information. Ministry of Foreign Affairs and Cooperation. Section: Exchange of visits. Páginas - Recomendación de viaje, www.exteriores.gob.es Travel Recommendation for the Cooperative Republic of Guyana, of the Ministry of Foreign Affairs and Cooperation Ficha de Guyana Office of Diplomatic Information. Ministry of Foreign Affairs and Cooperation. Section: Spanish Representation Data.
יחסי גיאנה–מקסיקו

יחסי גיאנה–מקסיקו הם היחסים הדיפלומטיים בין גיאנה למקסיקו. שתי המדינות חברות באיגוד מדינות הקריביים, הקהילייה הקריבית, הקהילה של אמריקה הלטינית והמדינות הקריביות, ארגון מדינות אמריקה והאו"ם. גיאנה ומקסיקו הן שתי מדינות אמריקאיות עם רקע היסטורי שונה מאוד. במאי 1966 קיבלה גיאנה עצמאות מבריטניה וב-1 במרץ 1973 כוננו גיאנה ומקסיקו יחסים דיפלומטיים. מאז, היחסים הדיפלומטיים בין שתי המדינות הוגבלו לשיתוף פעולה בינלאומי בלבד באמצעות ארגונים כמו האו"ם וארגונים רב-צדדיים אזוריים כמו הקהילה הקריבית (CARICOM). בשנת 1975 הגיע נשיא מקסיקו לואיס אצ'ווריה אלברס לביקור רשמי בגיאנה. בשנת 1981 ביקר נשיא גיאנה, פורבס ברנהאם, בביקור רשמי במקסיקו כדי להשתתף בפסגת צפון-דרום אותה אירח נשיא מקסיקו חוסה לופס פורטייו. מאז הביקורים הראשוניים נערכו כמה ביקורים רמי דרג בין המדינות. בתחילה הוסמכה מקסיקו לגיאנה משגרירותה בפורט אוף ספיין, טרינידד וטובגו. בשנת 2009 מקסיקו פתחה שגרירות קבועה בג'ורג'טאון. מאז פתיחת השגרירות התחזקו היחסים הדיפלומטיים בין שתי המדינות. בשנת 2013, שתי המדינות חגגו 40 שנה ליחסים דיפלומטיים. באוקטובר 2015 ביקר ראש ממשלת גיאנה מוזס נגמוטו בביקור רשמי במקסיקו. ביקורים רמי דרג מגיאנה למקסיקו הנשיא פורבס ברנהאם (1981) הנשיא בהרט ג'גדאו (2011) הנשיא דונלד רמוטאר (2014) ראש הממשלה מוזס נגמוטו (2015) ביקורים רמי דרג ממקסיקו בגיאנה הנשיא לואיס אצ'ווריה אלברס (1975) הנשיא פליפה קלדרון (2007) ביוני 1996 חתמו גיאנה ומקסיקו על הסכם לשיתוף פעולה מדעי וטכני. בשנת 2018, הסחר הדו-צדדי הכולל בין שתי המדינות הסתכם ב-68 מיליון דולר. הייצוא העיקרי של גיאנה למקסיקו כולל: אורז, בוקסיט, רום וגבישים. הייצוא העיקרי של מקסיקו לגיאנה כולל: חיטה, דשן, שעועית גרבנזו, אלכוהול (בירה) ופלדה. החברה הרב-לאומית מקסיקנית Cemex פועלת בגיאנה. גיאנה מיוצגת במקסיקו באמצעות שגרירותה בוושינגטון די. סי., ארצות הברית. מקסיקו מחזיקה בגיאנה שגרירות בג'ורג'טאון. מדיה וקבצים בנושא יחסי גיאנה–מקסיקו בוויקישיתוף "History of Guyana". אורכב מ-המקור ב-2014-11-28. נבדק ב-2014-12-03. Bilateral relations between Mexico and Guyana (בספרדית) Ratification of new Mexican ambassador to Guyana (בספרדית) El Viaje Presidencial Por Tres Continentes (בספרדית) Guyana-Mexico celebrate 40 years of diplomatic relations Realiza visita a México el Primer Ministro de Guyana (בספרדית) Bilateral agreement between Guyana and Mexico (בספרדית) Mexican Ministry of the Economy: Guyana (בספרדית) TCL Guyana Embassy of Guyana to the United States Embassy of Mexico in Georgetown
יחסי ארגנטינה–גיאנה

יחסי ארגנטינה–גיאנה הם יחסי החוץ בין ארגנטינה וגיאנה. ארגנטינה וגיאנה כוננו יחסים דיפלומטיים ב-6 באוקטובר 1972. שתי המדינות הן חברות מלאות בארגון מדינות אמריקה ובאיחוד מדינות אמריקה הדרומית. ארגנטינה מחזיקה בגיאנה שגרירות בג'ורג'טאון. גיאנה מיוצגת בארגנטינה באמצעות שגרירותה בברזיליה, ברזיל. מדיה וקבצים בנושא יחסי ארגנטינה–גיאנה בוויקישיתוף אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי סנט וינסנט והגרנדינים – ספרד

יחסי סנט וינסנט והגרנדינים–ספרד הם היחסים הדו-צדדיים והדיפלומטיים בין סנט וינסנט והגרנדינים וספרד. כריסטופר קולומבוס והמגלים הספרדים התעלמו במידה רבה מסנט וינסנט ומאיי גרנדין הקטנים הסמוכים, במקום זאת התמקדו בחיפוש אחר זהב וכסף במרכז ודרום אמריקה. הם אכן יצאו למסעות עבדים סביב סן ויסנט לאחר הסנקציה המלכותית בשנת 1511, והובילו את תושבי הקריביים אל פנים האי, אך הספרדים לא עשו כל ניסיון לתקוף את האי. ספרד מקיימת יחסים עם סנט וינסנט והגרנדינים מאז 1986. נכון לעכשיו, היא מיוצגת באמצעות שגרירותה בפורט אוף ספיין, טרינידד וטובגו. ב-22 בספטמבר 2014 חתם שר החוץ ושיתוף הפעולה, חוסה מנואל גרסיה-מרחלו, עם שר החוץ וסחר החוץ, קמילו גונסאלבס, על מזכר הבנות לשיתוף פעולה בין שתי המדינות וחיזוק היחסים הבילטרליים. סנט וינסנט והגרנדינים מיוצגת בספרד באמצעות שגרירותה בלונדון, בריטניה. ספרד מיוצגת בסנט וינסנט והגרנדינים באמצעות שגרירותה בפורט אוף ספיין, טרינידד וטובגו, ובנוסף מחזיקה קונסוליית כבוד בקינגסטאון. Rogozinski, January 2000. A Brief History of the Caribbean: From the Arawak and Carib to the Present. Plume, New York, New York. Ficha de San Vicente y las Granadinas Office of Diplomatic Information. Ministry of Foreign Affairs and Cooperation. Section: Diplomatic relations. Páginas - Recomendación de viaje, www.exteriores.gob.es Ministry of Foreign Affairs and Cooperation, travel recommendation for Saint Vincent and the Grenadines. Ficha de San Vicente y las Granadinas Office of Diplomatic Information. Ministry of Foreign Affairs and Cooperation. Section: Data of the Spanish representation.
ברכה נאמן

ברכה נאמן (28 באוגוסט 1940 – 29 ביולי 2004) הייתה שחקנית ישראלית. נאמן נולדה בירושלים. היא למדה בלט בצעירותה, ולאחר מכן למדה משחק בבית צבי. ב-1964 הופיע בסרטו של הבמאי יורם גרוס "רק בלירה", שנה לאחר מכן שיחקה נערת ליווי בסרט "הבו בנות לאילת". היא הופיעה בסרט "סבינה והגברים" ובסרט "ארבינקא". ב-1968 גילמה את אשתו של גדעון שמר בסרט "איריס". היא גילמה אשתו של מרצה באוניברסיטה בסרט "מרגו שלי". בסרט "תל אביב לוס אנג'לס" גילמה ישראלית עשירה הגרה בלוס אנג'לס. בנוסף להופעותיה בקולנוע הישראלי, היא עבדה בתיאטרון הורוד שפעל בתל אביב. היא נישאה למהנדס דוד לוי, ונולדו להם שני ילדים דרור ויסמין, עקב עבודתו של בעלה התגוררה תקופה מסוימת בסן פרנסיסקו. לאחר גירושיה הותירה את ילדיה בחזקת גרושה. מדיה וקבצים בנושא ברכה נאמן בוויקישיתוף ברכה נאמן, במיזם "אישים" לתיעוד היצירה הישראלית ברכה נאמן, במסד הנתונים הקולנועיים IMDb (באנגלית) ברכה נאמן, באתר "אידיבי", מאגר הידע העברי לקולנוע ישראלי ועולמי ברכה נאמן, באתר ספר הקולנוע הישראלי ברכה נאמן, בארכיון הבימה
אדוארד רפולדי

אדוארד רפולדי (בגרמנית: Eduard Rappoldi;‏ 21 בפברואר 1839, וינה – 16 במאי 1903, דרזדן) היה כנר, מלחין ומנצח אוסטרי, שידוע בשל היותו חבר ברביעיית יואכים. הוא היה אביו של הכנר אדריאן רפולדי (אנ'). אדוארד רפולדי נולד ב-21 בפברואר 1839 בעיר וינה לשם "אדוארד רפולד". בילדותו למד במקביל נגינה בפסנתר ובכינור. בגיל שבע, הלחין יצירות משלו וקיים את הקונצרט הראשון שלו. מאוחר יותר, הוא התמקד בכלי מיתר ולמד יחד עם עם ליאופולד יאנסה ועם יוזף בהם. בין השנים 1851–1854 למד באוניברסיטה למוזיקה ואמנויות הבמה של וינה ומורו היה גאורג הלמסברגר. לאחר מכן הוא גם למד הלחנה ותורת המוזיקה בהנחיית סימון זכטר ופרדיננד הילר. בין השנים 1854–1861, ניגן בתזמורת האופרית של וינה. בשנות ה-50 של המאה ה-19, ערך מספר סיורי סולו באימפריה האוסטרו-הונגרית, גרמניה, בלגיה והולנד. בין השנים 1861–1866, עבד בהנהגתו של הרמן לוי, שייעץ לרפולדי בתחום ההלחנה וייסד גם רביעיית מיתרים שכללה בין השאר גם את יאן גרז'ימאלי (אנ'). בשנת 1866 ניהל את בית האופרה של ליבק, בשנת 1867 ניהל את בית האופרה של שצ'צ'ין, בשנת 1868 ניהל את בית האופרה בבראונשווייג ובין השנים 1869–1870, ניהל את התיאטרון הגרמני בפראג. בין השנים 1871–1877, חי בברלין ולימד בבית הספר הגבוה למוזיקה בברלין בהדרכתו של יוזף יואכים, יחד עם היינריך דה אהנה שהחליפו את יואכים עצמו בזמן היעדרותו. שם הוא היה פרופסור מאז 1876 וניגן על ויולה ברביעיית יואכים. בין השנים 1877–1898, היה נגן בתזמורת הסקסונית הממלכתית של דרזדן. במקביל, הוא קיים קונצרטים שזכו לשבחים בדרזדן (בעיקר בזכות ביצוע יצירותיו של יוהאן סבסטיאן באך לכינור סולו). בשנת 1875 רפולדי נישא לפסנתרנית לורה רפולדי (אנ') מבית קהר ונולדו להם חמישה ילדים. בנוסף על כך הם הופיעו הרבה בדואטים. (בשנת 1881, במיוחד, עשה סיבוב הופעות באנגליה) .בין תלמידיו, מוזיס סונס (רו'). אדוארד רפולדי נפטר ב-16 במאי 1903 בעיר דרזדן. רפולדי פעל גם כמלחין והלחין שתי סימפוניות, כמה רביעיות מיתרים, שתי סונאטות לכינור, סונאטה לפסנתר וכ-30 שירים. מדיה וקבצים בנושא אדוארד רפולדי בוויקישיתוף אדוארד רפולדי, באתר MusicBrainz (באנגלית) Rappoldi אדוארד רפולדי, באתר לקסיקון רפולדי, אדוארד (1839–1903) ורפולדי-קהר, לורה (1853–1925) הספרייה הממלכתית הסקסונית- ספריית המדינה והאוניברסיטה (דרזדן)